Klima- og energiminster Lykke Friis havde ingen snuptagsløsninger til de mere end 100 varmeforbruger, der vil have regeringen til at gribe ind mod de høje varmepriser ved gasfyrede kraftvarmeværker.

Anja Hansen og hendes familie i Skelund bruger mere end 38.000 kroner om året på varme. - Jeg synes det er rigtig, rigtig mange penge, når man både har børn og hus, siger Anja Hansen. Lykke Friis havde dog ingen øjeblikkelig løsning på de høje priser. - Det løses ikke sådan her (og knipser), det skal med i en ny energiaftale på tværs af partierne, siger Lykke Friis (Venstre), Klima- og Energiminister. Der var ellers rigtig mange løsningsforslag, da hun i dag deltog i en debat i Øster Hurup. Løsninger lige fra lavere pris på gas, færre afgifter til staten, bedre muligheder for samarbejde på tværs af varmeselskaber og frit brændselsvalg. - Jeg er mest hooked på et frit brændselsvalg, siger Lykke Friis. Det er også et af de hedeste ønsker på Danmarks næstdyreste kraftvarmeværk i Veddum. - Vi vil helst have fri mulighed for at vælge brændsel, så vi kan bruge den billigste form hele tiden, siger Ejnar Kristensen, Driftsleder, Veddum-Skelund-Visborg Kraftvarmeværk. Umiddelbart hænger løsningen på om Regeringen kan blive enige med oppositionen. Per Husted fra socialdemokraterne deltog også.